
                                                                                           แบบ ปค. ๑
หนังสือรับรองการประเมินผลการควบคุมภายใน
เรียน	นายอำเภอหนองจิก 

	องค์การบริหารส่วนตำบลปุโละปุโย ได้ประเมินผลการควบคุมภายในของหน่วยงานสำหรับปีสิ้นสุดวันที่ ๓๐  เดือน กันยายน พ.ศ.๒๕63  ด้วยวิธีการที่หน่วยงานกำหนดซึ่งเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติ  การควบคุมภายในสำหรับหน่วยงานของรัฐ พ.ศ. 2561 โดยมีวัตถุประสงค์เพื่อให้ความมั่นใจอย่างสมเหตุสมผลว่าภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผล ประสิทธิภาพ ด้านการรายงานที่เกี่ยวกับการเงิน และไม่ใช่การเงินที่เชื่อถือได้ ทันเวลา และโปร่งใส่ รวมทั้งด้านการปฏิบัติตามกฎหมาย ระเบียบ และข้อบังคับที่เกี่ยวข้องกับการดำเนินงาน
	จากผลการประเมินดังกล่าว องค์การบริหารส่วนตำบลปุโละปุโย  เห็นว่าการควบคุมภายในของหน่วยงานมีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐาน และหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ภายใต้การกำกับดูแลของอำเภอหนองจิก
	อย่างไรก็ดี มีความเสี่ยงและได้กำหนดปรบปรุงการควบคุมภายใน ในปีงบประมารหรือปีปฏทินถัดไป สรุปได้ดังนี้
	
1. ความเสี่ยงที่มีอยู่ที่ต้องกำหนดปรับปรุงการควบคุมภายใน

	สำนักปลัด เป็นความเสี่ยงที่เกิดขึ้นในภารกิจของงานบริหารทั่วไป จำนวน  ๑0  กิจกรรม  ทั้งที่เป็นกิจกรรมเดิมที่ได้วางแผนการปรับปรุงไปแล้วในงวดก่อนและความเสี่ยงที่เกิดขึ้นใหม่  ดังนี้  
1) กิจกรรมด้านการใช้รถยนต์ของหน่วยงานและการบำรุงรักษา  พนักงานขับรถทุกคนต้อง
มีวินัยในการขับรถและต้องรักษาสภาพรถให้อยู่ในสภาพเรียบร้อยพร้อมใช้งานอยู่เสมอ
2) กิจกรรมการจ่ายเงินสงเคราะห์เพื่อการยังชีพสำหรับผู้สูงอายุ ผู้พิการ และผู้ป่วยเอดส์ 
มีความเสี่ยงผู้ได้รับเงินสงเคราะห์บางรายไม่อยู่ในพื้นที่จึงอาจไม่ได้รับข่าวสารจากทาง อบต.ปุโละปุโย และญาติผู้ได้รับเงินสงเคราะห์ไม่มาแจ้งการเสียชีวิตและการย้ายที่อยู่
	๓)  กิจกรรมด้านกฎหมาย ขาดเจ้าหน้าที่ผู้รับผิดชอบ ขาดความรู้ในการปฏิบัติงานในหน้าที่ทำให้การตรวจสอบเอกสารและการปฏิบัติงานที่เกี่ยวข้องกับกฎหมายและระเบียบต่างๆเกิดความผิดพลาด ซึ่งอาจทำให้หน่วยงานเกิดความเสียหายได้
	๔) กิจกรรมงานบริหารงานบุคคล  มีการปรับปรุงกรอบแผนอัตรากำลัง 3 ปี (พ.ศ.2563-2567) ใหม่ เพื่อให้เหมาะสมกับงบประมาณ ปริมาณงานหรือภารกิจที่ปฏิบัติจริง
	๕)  กิจกรรมการจัดทำประชาคม เพื่อให้ประชาคมมีส่วนร่วมในการพัฒนาท้องถิ่น ประชาชนเข้าร่วมการประชุมประชาคมหมู่บ้านเพื่อจัดทำแผนพัฒนาท้องถิ่นน้อยมากเมื่อเปรียบเทียบกับสัดส่วนของประชากร/ครัวเรือนทั้งหมด เนื่องจากทัศนคติของประชาชนที่มีต่อการประชาคมคิดว่าเป็นหน้าที่ของผู้นำท้องถิ่นสมาชิกสภาฯ และการเสนอโครงการ/กิจกรรมีในแผนพัฒนาท้องถิ่นมีจำนวนมากทำให้แผนพัฒนาท้องถิ่นไม่มีประสิทธิภาพ
	๖) กิจกรรมการลดปัญหาภาวะโลกร้อน การปลูกต้นไม้แต่ยังไม่ครอบคลุมทุกพื้นที่/เส้นทางภายในตำบล, ประชาชนในพื้นที่ไม่ให้ความสำคัญในการอนุรักษ์ทรัพยากรธรรมชาติ

	๗) กิจกรรมปกป้องเทิดทูนสถาบันและสร้างความสามัคคี คืนความสุขแก่คนในชาติ  ยังมีความเห็นต่างบุคคลบางกลุ่มในพื้นที่ ส่งผลต่อการเมืองระดับท้องถิ่น
	8) กิจกรรมงานด้านบรรเทาสาธารณภัย พื้นที่ตำบลปุโละปุโยมีความเสี่ยงด้านอุทกภัย และวาตภัย มีอุปกรณ์ในการช่วยเหลือประชาชนไม่เพียงพอ 
	9) กิจกรรมด้านงานส่งเสริมการเกษตร ขาดเจ้าหน้าที่ที่มีความรู้ด้านการเกษตร  ประชาชนประสบปัญหาด้านการเกษตร จากภัยธรรมชาติ อาทิ โรคข้าวไหม้ โรคเกี่ยวกับพืช
	๑0) กิจกรรมด้านงานสารบรรณ ได้รับหนังสือล้าช้าจากหน่วยงานต่าง ๆ จึงทำให้กระบวนการเดินทางของเอกสารเกิดความเสียหายแก่องค์กร
	กองคลัง เป็นความเสี่ยงที่เกิดขึ้นในภารกิจของงานการเงินและบัญชี , ทะเบียนทรัพย์สินและพัสดุ , งานจัดเก็บรายได้ จำนวน  ๓  กิจกรรม  ทั้งที่เป็นกิจกรรมเดิมที่ได้วางแผนการปรับปรุงไปแล้วในงวดก่อนและความเสี่ยงที่เกิดขึ้นใหม่  ดังนี้
	๑) กิจกรรมด้านงานการเงินและบัญชี การรับและเบิกจ่ายเงิน    พบว่ายังมีความเสี่ยงที่มีนัยสำคัญ คือ ระบบอินเตอร์เนตไม่เสถียรและไฟฟ้าดับบ่อย ทำให้การปฏิบัติงานขาดประสิทธิภาพ
	๒) กิจกรรมด้านงานทะเบียนทรัพย์สินและพัสดุ เจ้าหน้าที่ที่ปฏิบัติงานไม่ได้ลงบัญชีควบคุมครุภัณฑ์ ให้เป็นปัจจุบัน ไม่มีการติดตามครุภัณฑ์ที่ครบกำหนดระยะเวลา
	๓) กิจกรรมด้านงานจัดเก็บรายได้  พบว่า การจัดทำแผนที่ภาษีแม่บทไม่สมบูรณ์ ไม่เป็นปัจจุบัน เจ้าหน้าที่ที่รับผิดชอบโดยตรง ไม่ปฏิบัติหน้าที่อย่างเต็มที่ เนื่องจากรับผิดชอบหลายตำแหน่ง
	กองช่าง เป็นความเสี่ยงที่เกิดขึ้น  จำนวน 3 กิจกรรม  ทั้งที่เป็นกิจกรรมที่ได้วางแผนการปรับปรุงไปแล้วในงวดก่อน  ดังนี้
	๑) กิจกรรมด้านงานซ่อมแซมไฟฟ้า มีความเสี่ยงเกิดจากสภาพแวดล้อมภายนอก เกิดจากการทำลายจากฝีมือมนุษย์ และการเสื่อมสภาพตามอายุการใช้งานของอุปกรณ์
	๒) กิจกรรมด้านงานก่อสร้าง มีความเสี่ยงเกิดจากสภาพแวดล้อมภายใน คือ โครงการก่อสร้างถนนในตำบลปุโละปุโยขึ้นทะเบียนทางหลวงยังไม่ครบทำให้การดำเนินงานต้องล่าช้าและมีข้อจำกัดในการก่อสร้าง
	๓) กิจกรรมด้านประปา มีความเสี่ยงจากสภาพแวดล้อมภายนอก เกิดจากระบบประปาในหมู่บ้านชำรุด เสียหาย ปัญหาขาดแคลนน้ำ ที่ต้องได้รับการแก้ปัญหาอย่างรวดเร็ว 
กองการศึกษา  เป็นความเสี่ยงที่เกิดขึ้น  จำนวน 3 กิจกรรม  เป็นกิจกรรมที่ได้วางแผนการปรับปรุงไปแล้วในงวดก่อน  ดังนี้
1) กิจกรรมด้านการเงิน การบัญชี และการพัสดุของ ศพด. เกิดจากความไม่ชำนาญในการจัดการทางการเงิน และขั้นตอนในการจัดซื้อจัดจ้าง เนื่องจากบุคลากรที่ปฏิบัติงาน มีความรู้ไม่ตรงกับ
สายงาน และบุคลากรไม่เพียงพอ ประกอบกับขาดข้าราชการ มีเฉพาะพนักงานจ้างทั่วไป ประกอบกับจำนวนบุคลากรที่มีขึ้นอยู่กับจำนวนเด็กและขนาดของศูนย์พัฒนาเด็กเล็ก
          2) กิจกรรมการจ่ายเงินอุดหนุนทั่วไปให้แก่ส่วนราชการอื่น ได้แก่ จัดสรรงบอาหารกลางวัน อาหารเสริมนม แก่โรงเรียนในสังกัด สพฐ ความเสี่ยงจากสภาพแวดล้อมภายนอก คือได้รับข้อมูลจากโรงเรียน สังกัด สพฐ.ล่าช้าและผิดพลาด 

3) กิจกรรมการดำเนินงานศูนย์พัฒนาเด็กเล็ก ศูนย์พัฒนาเด็กเล็ก อบต.ปุโละปุโยมีบุคลากรที่ไม่ได้รับการบรรจุเป็นพนักงานส่วนตำบล ทำให้ขาดทักษะด้านการเรียน การสอน 

 กองสาธารณสุข การปรับปรุงการควบคุมภายในที่เกิดขึ้นในภารกิจของงานสาธารณสุข จำนวน 3 กิจกรรม ทั้งที่เป็นกิจกรรมเดิมที่ได้วางแผนการปรับปรุงไปแล้วในงวดก่อน  ดังนี้  
	1) กิจกรรมการป้องกันและควบคุมโรคติดต่อ 
		๑.๑ การควบคุมโรคติดต่อบางครั้งการพ่นหมอกควันกำจัดยุงลายทำได้ไม่ทั่วถึง เนื่องจากพื้นที่การปฏิบัติงานมีความเสี่ยง
๑.๒ ประชาชนยังขาดความรู้ ความเข้าใจที่ถูกต้องเกี่ยวกับการป้องกันและควบคุมโรคพิษสุนัขบ้า จึงไม่เห็นความสำคัญของการนำสัตวืเลี้ยงมารับการฉีดวัคซีนเพื่อป้องกันโรค
	๒) กิจกรรมการจัดเก็บและรวบรวมขยะมูลฝอย
    1.1 ดำเนินการจัดหาสถานที่ฝังกลบขยะมูลฝอยให้เพียงพอต่อจำนวนขยะมูลฝอยที่เพิ่มขึ้น
    ๑.๒ ประชาสัมพันธ์และรณรงค์ให้ประชาชนคัดแยกขยะมูลฝอยก่อนนำไปทิ้ง 
    ๑.๓ ให้ความรู้ด้านการจัดการขยะมูลฝอยอินทรีย์ที่สามารถนำมาทำปุ๋ยหมัก
	๓) กิจกรรมงานป้องกันและแก้ไขปัญหายาเสพติด
   1.1 รณรงค์ให้ครอบครัว มีกิจกรรมร่วมกัน เพื่อเสริมสร้างความอบอุ่นในครอบครัว ทำให้เยาวชนในกลุ่มเสี่ยงไม่ไปหลงเชื่อในสิ่งที่ผิด
  1.1 ประชาสัมพันธ์ให้กลุ่มเยาวชน และประชาชนทั่วไปเข้าร่วมกิจกรรมที่เป็นประโยชน์ สร้างภูมิคุ้มกันให้กับตนเอง เช่น การเล่นกีฬา
  1.3 ประชาสัมพันธ์ให้ประชาชนในพื้นที่ช่วยกันสอดส่องดูแล ลูกหลานของตนเอง ไม่ไปในทางที่ผิด ไม่หลงเชื่อเพื่อนในทางที่ผิด รวมถึงการให้ความรู้ในเรื่องโทษของยาเสพติด

2. การปรับปรุงการควบคุมภายใน
	คณะทำงานและติดตามประเมินผลระบบการควบคุมภายในระดับองค์กร ตามคำสั่งองค์การบริหารส่วนตำบลปุโละปุโยร่วมการประชุม วางแผน และปรับปรุง พร้อมทั้งติดตามระบบควบคุมภายในขององค์กร ให้แล้วเสร้จภายในปีงบประมาณ พ.ศ.2563 ตามความเสี่ยงของกิจกรรมทั้ง  22  กิจกรรม
[image: 4]


ลงชื่อ................... .....................
       (นายมามะ  หะยีสามะ)
          นายกองค์ การบริหารส่วนตำบลปุโละปุโย
				  วันที่  30  เดือน กันยายน พ.ศ.2563

